30/05/2012 | Administración LocalMunicipal
Vedra
Secretaría-Intervención
Aprobación definitiva Ordenanza TMG Social

Ao non presentarse reclamaciones durante o prazo de exposición ao público, queda automáticamente elevado a definitivo o acordo plenario inicial de aprobación da Ordenanza reguladora da Tarxeta Metropolitana de Galicia Social (TMG Social), e en cumprimento do artigo 70.2 da Lei 7/1985, do 2 de abril, reguladora das bases do réxime local, faise público o seu texto íntegro para o xeral coñecemento 1.- A presente normativa ten como obxecto a regulación do réxime de concesión das axudas ao transporte colectivo por parte do Concello de Vedra, coa intención de promover e facilitar no seu ámbito territorial a mobilidade, o desprazamento e a intercomunicación a través dos medios de transporte público 1.- As axudas ás que fai referencia esta Ordenanza serán de aplicación en todos os medios de transporte público incluídos no Anexo técnico do II Convenio de Colaboración para o Desenvolvemento Conxunto do Transporte Metropolitano de Galicia na Área de Transporte Metropolitano de Santiago, que o Concello de Vedra ten asinado coa Consellería de Medio Ambiente, Territorio e Infraestructuras da Xunta de Galicia, e serán de aplicación exclusiva naquelas viaxes que teñan como orixe ou destiño o Concello de Vedra.1.- A estos efectos tan só será considerado válido como título de viaxe a Tarxeta Metropolitana de Galicia Social (TMG Social 2.- Os títulos de viaxe expediranse con carácter nominativo e serán de uso exclusivo do seu titular, que tan só poderá ser titular dunha única TMGS expedida por calquera dos concellos que integran a Área de Transporte Metropolitano de Santiago, quen se responsabiliza da súa custodia e correcto uso, estando obrigado a comunicar ao concello a súa perda ou deterioro coa finalidade de proceder á súa anulación e substitución.3.- A partir da entrada en vigor da presente Ordenanza quedan expresamente anulados calesquera outros títulos, bonos ou tarxetas expedidos polo concello coa finalidade de subvencionar o transporte público aos particulares.1.- Poderán ser beneficiarios, previa solicitude nos servizos correspondentes do concello: a) As persoas maiores de sesenta e cinco anos, sen actividade laboral, que acrediten estar empadroadas no Concello de Vedra, no momento da súa solicitude e que acrediten o seu empadroamento en calquera dos concellos da Área de Transporte Metropolitano de Santiago nos doce meses anteriores á solicitude da axuda e teñan uns ingresos persoais non superiores a 1,5 veces o valor do IPREM. b) As persoas en situación de desemprego que cumpran os seguintes requisitos: 1.- Atoparte inscrito como demandante de emprego, de xeito inimterumpido durante os doce meses anteriores á data da súa solicitude.2.- Ter realizado actividade laboral durante un tempo mínimo de doce meses nos derradeiros cinco anos 3.- Carecer de recursos propios 4.- Participar activamente en itinerarios de inserción laboral 5.- Estar empadroado no Concello de Vedra no momento de facer a solicitude e acreditar un empadroamento anterior a doce meses en calquera dos concellos da Área de Transporte Metropolitando de Santiago. b) As persoas que acrediten unha discapacidade en grao igual ou superior ao 65% acreditada a través de copia de certificación de minusvalía de EVO, que cumpran os seguintes requisitos: 1.- Ter un nivel de ingresos persoais igual ou inferior a 1,5 veces o valor do IPREM 2.- Estar empadroado no Concello de Vedra no momento de facer a solicitude e acreditar un empadroamento anterior a doce meses en calquera dos concellos da Área de Transporte Metropolitano de Santiago d) Con carácter extraordinario, aquelas persoas, residentes no Concello de Vedra, que a criterio dos Servizos Sociais do concello e atandendo a razóns de emerxencia social ou de precariedade persoal, poidesen precisar destas axudas.1.- A contía das axudas fixarase tomando como referencia o prezo da viaxe sinxela correspondente a un Salto, abonado mediante Tarxeta Metropolitana de Galicia e explicitado no Anexo Técnico do Convenio citado no Artigo 2 da presente Ordenanza, na actualidade 0,78 euros, e poderá ser variado, no seu caso, de acordo coas variacións que este prezo poida experimentar durante a vixencia da presente ordenanza 2.- O Concello de Vedra subvencionará as viaxes efectuadas polas persoas maiores de 65 anos que cumpran as condicións explicitadas no artigo 4, apartado a) da presente ordenanza, nun cincuenta por cento do seu importe, ata un máximo de vinte viaxes mensuais 3.- O Concello de Vedra subvencionará as viaxes efectuadas polas persoas en situación de desemprego que cumpran os requisitos estipulados no artigo 4, apartado b) da presente ordenanza nun cincuenta por cento do seu importe, ata un máximo de vinte viaxes mensuais 4.- O Concello de Vedra subvencionará as viaxes efectuadas polas persoas con discapacidade que cumpran os requisitos estipulados no artigo 4, apartado c) da presente ordenanza nun cincuenta por cento do seu importe, ata un máximo de vinte viaxes mensuais 5.- No que se refire ás axudas ao transporte concedidas ao colectivo ao que fai referencia o artigo 4 no seu apartado d), a súa contía verá determinada pola proposta de concesión que os Servizos Sociais do Concello estimen necesaria, tanto no que se refire ao importe da subvención como ao número de viaxes mensuais subvencionables.1.- Con carácter xeral, estas axudas terán vixencia en tanto se manteñan as condicións que determinaron a súa concesión e serán revisadas aos doce meses da súa concesión, estando obrigado o beneficiario a achegar en cada momento a documentación xustificativa que lle sexa requirida polos servizos municipais 2.- Os beneficiarios están obrigados a comunicar de inmediato ao Concello de Vedra calquera variación na súa situación persoal que puidese supoñer o incumprimento das condicións que determinaron a súa concesión 3.- Con carácter extraordinario, as axudas concedidas previo informe dos Servizos Sociais do Concello terán a vixencia que estos mesmos determinen e interrumpiranse no momento en que, previo informe, así o consideren.1.- As solicitudes para acollerse aos beneficios a TMG Social deberán ser presentadas por Rexistro no concello, mediante a cumprimentación do impreso oficial que o concello habilitará para tal fin, coa excepción das axudas que vaian a ser concedidas ao amparo do disposto no apartado d) do artigo 4 desta ordenanza, que serán tratadas directamente polos Servizos Sociais do Concello 2.- O prazo de solicitude estará permanentemente aberto 3.- Con carácter xeral, deberán ir acompañadas de copia do DNI do solicitante e, no caso de non levar empadroado no Concello de Vedra un tempo superior a doce meses, certificado de ter estado empadroado en calquera dos concellos da Área de Transporte Metropolitano de Santiago nos meses inmediatamente anteriores ata xustificar un mínimo de doce meses consecutivos en total 4.- O solicitante deberá facilitar o número da súa Tarxeta Metropolitana de Galicia, que deberá adquirir ás súas expensas nos lugares habilitados para iso, para que por parte dos servizos municipais sexa convertida en TMG Social, unha vez aceptada a sua solicitude.5.- Con carácter específico, deberase achegar igualmente a seguinte documentación: a).- As solicitudes formuladas por persoas maiores de 65 anos, ao amparo do disposto no apartado a) do artigo 4, deberán ir acompañadas de: -Certificado da Seguridade Social indicando se a persoa solicitante é perceptora de pensión e, de ser así, facendo constar o seu importe -Fotocopia da declaración do IRPF do último ano ou, de non ter obriga de facela, certificación da Axencia Tributaria que o acredite. b).- As solicitudes formuladas por persoas en situación de desemprego ao amparo do disposto no apartado b) do artigo 4, deberán ir acompañadas de: -Informe de vida laboral -Certificación de estar inscrita como demandante de emprego no INEM, indicando o periodo temporal e s é beneficiario ou non de prestación ou subsidio, con indicación, no seu caso, do seu importe. -Certificación da Seguridade Social indicando se é perceptora de pensión é, de ser así, facendo constar o seu importe. -Fotocopia da declaración do IRPF do último ano ou, de non ter obriga de facela, certificación da Axencia Tributaria que o acredite -Certificación de estar participando activamente en itinerarios de inserción laboral C.- As solicitudes presentadas por persoas con discapacidade ás que fai referencia o apartado c do artigo 4 da presente ordenanza, deberán ir acompañadas de: --Certificación da Seguridade Social indicando se é perceptora de pensión é, de ser así, facendo constar o seu importe. -Fotocopia da declaración do IRPF do último ano ou, de non ter obriga de facela, certificación da Axencia Tributaria que o acredite -Fotocopia de certificación EVO de minusvalía D.- A concesión de axudas ao transporte derivadas do disposto no apartado d) do artigo 4 da presente ordenanza serán tramitadas directamente polos Servizos Sociais municipais, os cais requerirán a documentación xustificativa necesaria en cada momento para a elaboración dun informe documentado que xustifique a súa concesión ou denegación.1.- As solicitudes de TMG Social presentadas de conformidade co disposto nos apartados a), b) e c) do artigo 4 desta ordenanza, debidamente xustificadas serán resoltas favorablemente e concedidas nun prazo máximo de tres días, salvo causa de forza maior que o impida.2.- Se se produxese algunha denegación, esta deberá ser comunicada por escrito ao interesado, explicando as causas que motivan a súa denegación, dentro do prazo máximo de sete días naturais a contar dende a data de cumprimentación da solicitude. Contra esta decisión, o interesado poderá formular escrito de alegacións dirixido ao Sr. Alcalde, no prazo de quince días naturais a contar dende a data de notificación da súa denegación, que deberá ser contestado no prazo de sete días naturais a contar dende a data de rexistro do escrito de alegacións.3.- o abonamento das axudas canalizadas a través da TMG Social faranse efectivas no momento de efectuar a recarga da tarxeta por parte do seu titular, ou actualizando a tarxeta nos ATM bancarios autorizados, a partir do mes seguinte ao da realización dos consumos, mediante compensación do cincuenta por cento do importe de ata un máximo de vinte viaxes realizados no mes anterior, e así sucesivamente. Esta compensación serán acumulables por un periodo máximo de dous meses, entendéndose desistidas se neste prazo non se solicitaran.4.- As axudas tramitadas polos Servizos Sociais do concello, previo informe de estos e a proposta do responsable da área, serán concedidas polo Alcalde, quen dará conta das concesións á corporación na primeira sesión plenaria posterior á súa concesión.1.- A tarxeta é persoal e intransferible, responsabilizándose o seu titular do seu uso correcto 2.- A tarxeta deberá ser mostrada ao conductor do autobús e presentada nas máquinas canceladoras dos mesmos 3.- O titular deberá identificarse mediante DNI, pasaporte, permiso de conducir ou documento análogo sempre que sexa requirido para iso polo conductor do autobús, inspectores da compañía de transportes ou persoal do concello debidamente acreditados 4.- O titular da tarxeta está obrigado a mantela en bó estado e a comunicarlle ao concello a súa perda ou roubo que puidese significar a utilización por persoas non autorizadas para iso. O incumprimento deste deber podería determinar a esixencia de responsabilidades conforme ao réxime sancionador desta ordenanza.5.- O mantemento da situación de beneficiario está condicionada a que o mesmo reúna en todo momento os requisitos esixidos.6.- Transcorridos 12 meses dende a data da concesión da licenza, o concello poderá dar de baixa aquelas tarxetas cuxos titulares non houbesen renovado a documentación acreditativa da permanencia das circunstancias que motivaron a súa concesión. Estos beneficios suspendidos por esta causa, serán repostos de inmediato a partir do momento en que se acredite o dereito efectivo aos mesmos 1.- Terán a consideración de moi graves e en consecuencia merecentes de sanción as seguintes infraccións: A.- A utilización da tarxeta por persoa distinta do seu titular, co seu consentimento e sen que medie comunicación ao concello de roubo ou extravío B.- A falsificación ou manipulación da documentación aportada no momento da súa solicitude ou renovación C.- O comportamento manifestamente inadecuado nos medios de transporte público, tales como comportamentos violentos, groseiros, sexistas, xenófobos, racistas ou calesquera outros denunciados polo persoal dos medios de transporte ou outros pasaxeiros diante do concello, que procederá á apertura das correspondentes dilixencias informativas. D.- A negativa á presentación do DNI ou identifiacción persoal suficiente ao conductor do autobús, servizos de inspección da empresa ou persoal acreditado do concello, cando lle fose requirida 1.- As actuacións consideradas nesta ordenanza como moi graves, conlevarán a perda do dereito á obtención da TMG Social por un periodo de doce meses 2.- A reiteración nestas conductas, suporán a perda definitiva do dereito. Vedra, 22 de maio de 2012 O ALCALDE Asdo. Carlos Martínez Carrillo